cyanic-selkie/wikianc huggingface dataset:
Ječam
Pripitomljavanje
Divji ječam ( H. spontaneum ) je predak domaćeg ječma ( H. vulgare ). Tokom pripitomljavanja, morfologija zrna ječma znatno se promijenila, prešavši iz izduženog oblika u okrugliji i zaobljerniji. Pored toga, divlji ječam ima karakteristične genske, alele i regulatore koji imaju potencijal za otpornost na abiotski ili biotski stres uzgajanog ječma i prilagodbu klimatskim promjenama. Divlji ječam ima krhak klas; po zrelosti, odvajaju se pljevice, olakšavajući raspršivanje semena. Domaći ječam ima nelomljene bodlje, što olakšava berbu zrelih plodova. Takvo stanje uzrokovano je mutacijom u jednom od dvije genetičke vezanosti gena poznatih kao Bt 1 i Bt2; mnogi kultivari imaju obje mutacije. Nelomljivo stanje je recesivno, pa su sorte ječma koje ispoljavaju ovo stanje homozigotne za mutantni alel. Pripitomljavanje ječma prati promjena ključnih fenotipskih svojstva na genetičkom nivou. Malo se zna o genetičkoj varijaciji među pripitomljenim i divljim genima u hromosomskim regijama. Ječam se smatra jednom od najstarijih žitarica u Evropi. Sijao se još u kameno doba, kultivirao u starom Egiptu, Mezopotamiji i području europskih sojenica. Sumerani su osim togaovu žitaricu koristili kao mjeru i novac, a Vedski tekstovi spominju ječam i rižu kao dva besmrtna nebeska sina. U Babilonu se od njega pravila kaša i pivo, a u Starom vijeku je prženi ječam bio važna prehrambena namirnica. Zdrava je i jeftina zamjena za kahvu, što se često koristilo u kriznim razdobljima a ječmeni slad je odlična zamjena za šećer. Upotrebljava seza proizvodnju hljeba, slada, piva, viskija, stočne hrane i dr.,zbog čega zauzima četvrto mjesto u proizvodnji žitarica.
Hordeum vulgare obično se dijeli na pet tzv. konvarijeteta
Genetika
Genom ječma sekvenciran je 2012, uz potporu Međunarodnog konzorcija za sekvenciranje genoma ječma i britanskog Konzorcija za sekvenciju ječma.
Genom je sačinjen od sedam parova jedarnih hromosoma (preporučene oznake: 1H, 2H, 3H, 4H, 5H, 6H i 7H) i po jednim mitohondrijskim i hloroplastnim, sa ukupno 5000 parova megsbaza Mbp. Mnogobrojne biološke informacije već su slobodno dostupne u nekoliko baza podataka za ječam.
Divlji ječam (H. vulgare ssp. spontaneum) ) koji danas raste  u Plodnom polumesecu možda nije potomak ječma koji se uzgaja u Eritreji i Etiopiji, što ukazuje da se u istočnoj Africi moglo desiti odvojeno pripitomljavanje.
Proizvodnja
U 2017. godini svjetska proizvodnja ječma iznosila je 149 miliona tona, a predvodila ga je Rusija koja proizvodi 14% svjetske ukupne proizvodnje. Australija, Njemačka, Francuska i Ukrajina bili su također glavni proizvođači.
Kultivacija
thumb| Berba ječma u [[Gaziantepu, Turska]] Ječam je široko prilagodljiva kultura. Posebno je popularna u umjerenim područjima gdje se uzgaja kao ljetni usjev i u tropskim područjima gdje se sije kao višekratni usjev. Vrijeme njegovog klijanja je jedan do tri dana. Ječam raste u hladnim uvjetima, ali nije naročito otporan na  zimske uvjete.
Ječam je tolerantniji na salinitet tla od pšenice, što bi moglo objasniti porast uzgoja ječma u Mezopotamiji od drugog milenija p. n. e. Ječam nije otporniji na zimu od ozime pšenice (Triticum aestivum), jesen od raži (Secale cereale), ali se može sijati kao zimska kultura i u toplijim predjelima Australije i Velike Britanije.
Ječam ima kratku sezonu rasta i relativno je tolerantan na sušu.
Hrana
thumb|left|250px|Ječam, [[zob i neki proizvodi od njih]]
U obroku od 100 grama kuhanog ječma ima 123 kilokalorija i dobar je izvor (10% ili više dnevne vrijednosti, DV) esencijalnih hranjivih sastojaka, uključujući, hranjiva vlakna, vitamin B, niacin (14% DV) i prehrambeni minerali uključujući gvožđe (10% DV) i mangan (12 % DV).
Mate Šarlija
Mate Šarlija (Daidža - rodno ime Nijaz Batlak) bio je general u vojsci Republike Hrvatske i HVO-u tokom rata u Hrvatskoj od 1991. do 1995.
Biografija
Rođen 3. marta 1929. godine u selu Zvekovici, konavoskom naselju blizu Cavtata. Umro u Zagrebu 31. januara 1999. godine. Nadimak Daidža dobio je po daidži sa kojim je provodio dječačke dane. Od 1941. do 1945], bio je pripadnik u vojnim formacijama NDH, kada je uhapšen, i biva zatvoren do 1956. godine u vojnom zatvoru u blizini Mostara. Odlazi u Španiju gdje završava vojnu akademiju.
U Hrvatsku se vraća 1990, a već 1991. godine imenovan je prvim komandantom južnog ratišta Dalmacije i Hercegovine.
Osnovao je dobrovoljačke jedinice - pukovniju "Kralj Tomislav", poslije preustrojenu u elitnu jedinicu HVO-a "Ludvig Pavlović", te jedinicu "Nahid Kulenović", koja je probila obruč oko Goražda. Krajem 1992. godine premješten je u logistiku u Zagreb, a nakon Vašingtonskog sporazuma radio je u ambasadi Hrvatske u Sarajevu kao savjetnik za međunacionalne odnose, penzionisan je 1996. godine, a umro je 31. januara 1999. godine.
Stari most (Konjic)
thumb|Stari most u Konjicu Stari most u Konjicu na rijeci Neretvi smatra se tačkom gdje se Hercegovina spaja sa Bosnom. Podignut je 1682. godine. Most je izgrađen od kamena i ima šest lukova. Spada u red najljepših mostova iz Osmanskog perioda u Bosni i Hercegovini, zajedno sa mostarskim Starim mostom, trebinjskim Arslanagić mostom i mostom Mehmed-paše Sokolovića u Višegradu. Proglašen je za nacionalni spomenik Bosne i Hercegovine.
Most je srušen 3. marta 1945, na dan oslobođenja Konjica. Minirali su ga njemački nacisti pri povlačenju. Preko srušenog mosta 1945. godine postavljena je provizorna drvena konstrukcija, a 1962.godine postojeća drvena konstrukcija zamjenjena je armirano-betonskom. Koristio se za kolski saobraćaj i kao most za pješake (dvije pješačke staze).
U periodu 2006-2009.godine obavljeni su radovi na rekonstrukciji mosta, uz pomoć Vlade Republike Turske i Vlade Federacije Bosne i Hercegovine. Istovremeno revitalizovana je stara konjička čaršija u neposrednoj okolini mosta.
Most u potpunosti odgovara mostu iz XVII vijeka. Postavljen je na šest blago prelomljenih svodova, oslonjenih na pet temeljnih kamenih stubova i dva priobalna podzida. Zidan je od precizno izrađenih kamenih kvadera, koji su u donjem dijelu, približno do visine viših vodostaja, od bijelog, dobro obrađenog krečnjaka, dok su gornji dijelovi od lijepo klesane sedre. Zaključni kameni svodovi također su od krečnjaka. Dugačak je 102 metra.
Hrvace
Hrvace su naseljeno mjesto i općina u Hrvatskoj, u Splitsko-dalmatinskoj županiji.
Historija
Do teritorijalne reorganizacije u Hrvatskoj nalazile su se u sastavu stare općine Sinj.
Stanovništvo
Na popisu stanovništva 2021. godine, općina Hrvace je imala 3.144 stanovnika, od čega u samim Hrvacama 1.483.
Općina Hrvace
Napomena: ''Nastala iz stare općine Sinj. U 1869. sadrži dio podataka za grad Sinj.''
Hrvace (naseljeno mjesto)
Napomena: ''Od 1857. do 1880. te u 1900. i 1921. sadrži podatke za naselje Rumin.''
Popis 1991.
Na popisu stanovništva 1991. godine, naseljeno mjesto Hrvace je imalo 1.856 stanovnika, sljedećeg nacionalnog sastava:
Sokratova smrt
Sokratova smrt remek djelo je francuskog slikara Jacques-Louis Davida iz 1787. godine.
Slika je rađena u duhu klasicizma i predstavlja posljednje trenutke grčkog filozofa Sokrata, koji je osuđen na smrt zbog "kvarenja" grčke omladine svojim učenjem. Sokratu je dat izbor između izgnanstva, čime bi se odrekao svog učenja, i smrti, ispijanjem kukute. Figurativni sadržaj postavljen je u prvi plan, kompozicija je horizontalna, tako da se stvara utisak antičkog reljefa, tome doprinosi i sam način modelovanja figura sa hladnim koloritom i crtežom kao temeljnim likovim elementom. Sokrat i njegovi učenici (među kojima je najpoznatiji Platon) su smješteni u jednostavnom arhitektonskom okruženju. Dubina prostora naglašena je prikazom detalja iz susjedne prostorije koja se nazire kroz otvor na zidu. Sokrat je prikazan u trenutku kada uzima pehar sa otrovom od učenika dok desnom rukom pokazuje prema nebu kao znaku poštivanje prema bogovima i besmrtnosti duše (položaj koji asocira na Raffaellovu sliku Atenska škola).
IC 1446
IC 1446 (također poznat kao PGC 192446) je spiralna galaksija koja je udaljena oko 547 miliona sg od Zemlje i nalazi se u sazviježđu Vodolija. Najveći prečnik je 0,60 (96 hiljada sg) a najmanji 0,3 uglovnih minuta (48 hiljada sg). Prvo otkriće je napravio Stephane Javelle 6. novembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Koversinus
mini|desno|300px|Dijagram cvs(x) od -3,14 do 3,14. U trigonometriji, koversinus, oznake cvs(x), od ugla je definisan kao jedan minus sinus ugla:
Podliježe identitetu:
Derivacija koversinusa je kosinus sa predznakom minus. a integral je
Nova Gvineja
mini|250p|desno|Položaj ostrva na zemlji mini|250p|Ostrvo Nova Gvineja. Zapadni, zeleno označeni dio ostrva pripada [[Indonezija|Indoneziji. Istočni dio je nezavisna država Papua Nova Gvineja]] Nova Gvineja je ostrvo u zapadnom dijelu Pacifika. Sa površinom od 786.000 km2 Nova Gvineja je drugo po veličini ostrvo na Zemlji.
Geografija
Ostrvo Nova Gvineja je u zapadnom dijelu Pacifika, a njegov istočni dio se smatra dijelom Okeanije. Nalazi se sjeverno od Australije i predstavlja vezu prema Jugoistočnoj Aziji. Zapadni dio ostrva zove se Zapadna Papua (ranije Irian Jaya) i sastavni dio je Indonezije, dok se na istoku ostrva od 1975. nalazi nezavisna država Papua Nova Gvineja (vidi i Spisak podijeljenih ostrva).
Na indonezijskom dijelu ostrva izdiže se gorje Maoka čiji je najviši vrh Puncak Jaya visok 4.884 m, a u dijelu Papua Nove Gvineje je Mount Wilhelm s visinom od 4.509 m (Bismarck Range). Najduža rijeka ostrva je Fly.
Biljni i životinjski svijet
Nova Gvineja je tropska zemlja s vrlo velikom ekološkom raznolikošću. Mnoge biljne i životinjske vrste su, kako na ovom velikom ostrvu tako i na nizu manjih u njegovoj blizini, endemski.
Na ovom šumovitom ostrvu raste oko.
U lagunama, jezerima i rijekama živi više od 1.000 ribljih vrsta, od toga su 158 vrsta slatkovodne ribe.
Zapadni dio ostrva je jedno od rijetkih područja Zemlje koja još uvijek nisu potpuno kartografirana. Uprkos svim današnjim mogućnostima, zbog oblaka koji su gotovo neprekidno nisko nad šumovitim područjima (smetnja za satelitsku tehnologiju), kao i zbog nedostatka bilo kakvih puteva kroz ta područja (smetnja za snimanja na tlu), veliki dijelovi tog područja nisu dovoljno istraženi.
Stanovništvo
Na ostrvu žive stotine različitih plemena brdskih i nizinskih Papuanaca. Razvojno, oni žive u neolitu, odnosno, u brdovitim dijelovima ostrva u ranom kamenom dobu. Dok se neka plemena već bave poljoprivredom, a neka prave jednostavne alatke od kamena, postoje i plemena koja žive isključivo od sakupljanja plodova u neposrednoj blizini svojih geografski jako izoliranih sela. Dijelom žive i u selima gdje su "kuće" napravljene na stablima.
Rano vrijeme
Ostrva su još prije 60.000 ili 50.000 godina iz Jugoistočne Azije naselili vjerovatno prastanovnici Melanezije. U vrijeme jednog ledenog doba se morska razina spustila, i olakšala prelaz preko mora. No ti rani Papuanci su ipak morali biti vješti pomorci, jer je trebalo prijeći jedan duboki morski jarak. Prije oko 30.000 godina naseljena su i brdska područja kao i neka okolna ostrva.
Dokazan je uzgoj šećerne trske i banana u brdima još prije oko 7.000 godina. Pronađeni su i ostaci nekih biljaka koje ne rastu u brdima, što znači da su ih ljudi tamo uzgajali. Pronađeni su i kanali za odvodnju.
Dolazak Evropljana
Ubrzo su španski trgovci počeli trgovinu s plemenitim drvetom, zlatom, srebrom, kokosovim orasima i kaučukom. U 19. vijeku su ostrvo podijelile Holandija, Engleska i Njemačka.
Tokom 2. svjetskog rata Japanci zauzimaju sjeverni dio ostrva, a Papuanci svim svojim silama i mogućnostima potpomažu Saveznike prenoseći opremu i ranjenike preko cijelog ostrva.
Indonezija koja je 1949. postala nezavisna, postavlja odmah zahtjev za uključivanje zapadnog dijela ostrva u svoj državni teritorij. No, do daljnjeg taj dio ostaje pod kontrolom Holandije.
Nezavisnost
Holandija i Australija počinju od 1957. s planiranjem stvaranja nezavisne ujedinjene Nove Gvineje koja bi zaživjela 1970tih. 1961. je na području Zapadne Papue održan skup koji je uveo Parlament Nieuw Guinea Raad. Nakon toga, Indonezija je s vojskom ušla na to područje, i ubrzo iza toga počela s protjerivanjem Papuanaca i naseljavanjem Indonezijaca sa Jave. Do danas je oko 300.000 od nekadašnjih 700.000 Papuanaca izgubilo živote, a oko 800.000 malajskih indonezijaca se uselilo na područje zapadne Nove Gvineje. Podloga je politika nazvana transmigracija.
Edubuntu
Edubuntu je verzija Ubuntu Linux distribucije dizajnirane za korištenje u školama. Edubuntu sadrži veliki broj obrazovnih aplikacija uključujući GCompris, KDE Edutainment Suite, i Schooltool kalendar. Prvo izdanje Edubunta je izašlo uz Ubuntu 5.10, kodnog imena Breezy Badger, 13. oktobra 2005. Od tada, Edubuntu CDovi se mogu naručiti kroz Shipit servis.
Edubuntu je razvijen uz pomoć učenika i nastavnika u različitim zemljama. Edubuntu je baziran na Ubuntuu, i sadrži LTSP klijentske arhitekture, kao i obrazovne aplikacije namijenjene osobama od 6-18 godina.
Ciljevi projekta
Glavni cilj Edubuntua je da se može koristiti od strane bilo koga, čak i bez dosta računarskog znanja, sa mogućnosti postavljanja računarske laboratorije, ili on-line učenja, za samo sat vremena ili manje, i onda upravljati nastalim okruženjem bez mnogo muke.
Principijalni ciljevi Edubuntua su centralizovano upravljanje podešavanjem, korisnicima i procesima, zajedno sa sadržajima za zajednički rad u učionici. Jednako važno je okupljanje najboljeg dostupnog slobodnog softvera i materijala za obrazovanje.
Društvo mrtvih pjesnika
Društvo mrtvih pjesnika američka drama iz 1989. godine, u režiji slavnog australijskog režisera Petera Weira i sa Robin Williamsom u glavnoj ulozi.
Radnja filma se odvija u srednjoj aristokratskoj školi u Vermontu 1959. godine sa dolaskom novog nekonvencionalnog profesora književnosti Johna Keatinga Robin Williams koji učenike pokušava naučiti pravom značenju izreke carpe diem - iskoristi (zgrabi) dan.
Barbacoan
Barbacoan je indijanska jezična porodica iz Kolumbije i Ekvadora koja obuhvata jezike i dijalekte Indijanaca Andaki, Cayapa, Colorado, Coconuco, Paniquita, Guambiano, Moguex, Totoro, Kwaiker, Muellamues, Cara, Paez i manje grupe. Često je vode kao dio Velike porodice Macro-Chibchan. Ponekad se naziva i Barbacoan-Paezan.
Jezička podjela
Andaqui (1)
Coconucan (2)
Pasto (2)
Skupini coconuco isti autor pripisuje plemena Coconucos, Guanucos, Guambianos ili Moguexes, Pubenanos, Mosqueras, Polindaras i Totoros
Ovim jezicima prema jednoj klasifikaciji po McQuownu (1955.) i Greenbergu (1956.) trebalo bi pridodati i jezike paez, paniquita, popayan i purace, koji su s jezicima coconuco, guanaco (guanuco) moguex (guambiano), polindara, pubenaro (pubenano) i totoro, klasificirani posebnoj podporodici paezan-coconucan-popayanens. Nadalje jezike koji su zajedno klasificirani s jezicima coaiquer i colorado, klasificirani podporodici barbacoa: cara, cocora (iz Nikaragve), colima, gotane (Kostarika), muellamues, nigua, patia, sindagua. Po istoj klasifikaciji pripadaju joj i guatuso, jezik porodice rama, i jezici Cuna i Cueva Indijanaca.
Belding Scribner
Belding Hibbard Scribner je bio američki liječnik i jedan od pionira u dijalizi bubrega.
Godine 1960. Belding Scribner je učinio prvi trajni krvožilni pristup, stvorivši time temelj za razvoj hronične hemodijalize. Fistula se sastojala od dviju cjevčica uloženih u krvne žile, koje su se zatim međusobno spajale komadićem teflona položenim na čeličnu pločicu.
Zajedno sa Willemom Kolffom 2002. godine dobio je Albert Laskerovu nagradu za istraživanja na polju kliničke medicine.
Goobuntu
Goobuntu je Linux distribucija bazirana na Ubuntuu koju koristi Google. To je potvrdio sam Google i Mark Shuttleworth. Shuttleworth je rekao da je Google integrisao mnoge ispravke greški i cijeli Ubuntu u jednu distribuciju. Shuttleworth je također posjetio čitaoce da neki zaposlenici Googlea koriste ovu modificiranu verziju Ubuntua, a drugi koriste ostale Linux distribucije.
Iako su Shuttleworth i Google demantovali planove objavljivanja Goobuntua izvan kompanije, to je inspirisalo špekulacije da se Google upušta u operativne sisteme.
Place des Vosges
mini|Plan Place des Vosges mini|Place des Vosges mini|Fontana na trgu Place des Vosges mini|Pavillon de la Reine mini|upright|Fontana na trgu
Place des Vosges je jedan od najstarijih trgova u Parizu i vrijedi za jednog od najljepših. Kvadratičnog je tlocrta sa mjerama 140x140 metara. Nalazi se u četvrti Marais u 3. i 4. arondismanu.
NGC 3183
NGC 3183 (također poznat kao IRAS 10176+7425, MCG 12-10-28, NGC 3218, PGC 30323 i UGC 5582) je prečkasta spiralna galaksija koja je udaljena oko 142 miliona sg od Zemlje i nalazi se u sazviježđu Zmaj. Najveći prečnik je 2,30 (95 hiljada sg) a najmanji 1,4 uglovnih minuta (58 hiljada sg). Prvo otkriće je napravio Heinrich Louis d'Arrest 28. septembra 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6108
NGC 6108 (također poznat kao MCG 6-36-15 i PGC 57734) je prečkasta spiralna galaksija koja je udaljena oko 419 miliona sg od Zemlje i nalazi se u sazviježđu Sjeverna kruna. Najveći prečnik je 1,10 (134 hiljade sg) a najmanji 1,0 uglovnih minuta (122 hiljade sg). Prvo otkriće je napravio Jean Marie Edouard Stephan 10. jula 1880. godine.
NGC 870
NGC 870 (također poznat kao MCG 2-6-52 i PGC 8721) je kompaktna galaksija koja je udaljena oko 784 miliona sg od Zemlje i nalazi se u sazviježđu Ovan. Najveći prečnik je 0,30 (68 hiljada sg) a najmanji 0,3 uglovnih minuta (68 hiljada sg). Prvo otkriće je napravio R. J. Mitchell 22. novembra 1854. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sergej Lavrov
Sergej Viktorovič Lavrov (ruski: Серге́й Ви́кторович Лавро́в) (Moskva, 21. mart 1950) ruski je političar. Posao ministra vanjskih poslova Ruske Federacije obavlja neprestano od 2004. godine do danas u službi predsjednika Vladimira Putina i Dmitrija Medvedeva. Prije toga bio je sovjetski diplomata i ruski ambasador pri UN-a u vremenu od 1994. do 2004.
Nakon završene srednje škole, Lavrov je pohađao na Odjelu za azijske studije na Državnom institutu za međunarodne poslove u Moskvi. Pored svoje glavne specijalnosti - sinhaleškog jezika, također je studirao engleski i francuski. Tokom svoje duge karijere u UN-a, morao je da se nosi sa svim ključnim međunarodnim pitanjima. Učestvovao je u razgovorima UN-a o sukobima u bivšoj Jugoslaviji, Iraku, Afganistanu i na Bliskom istoku, kao i sastancima gdje se usredsredio na borbu protiv terorizma. Sporazum o uništenju sirijskog hemijskog naoružanja, koji je postignut 14. septembra 2013. godine, bio je prvi veliki dogovor između Moskve i Washingtona u posljednjih nekoliko godina. To je skrenulo međunarodnu pažnju na ruskog ministra vanjskih poslova, Sergeja Lavrova koji je posredovao u dogovoru. Neki komentatori čak smatraju da je ostvarenjem sporazuma o Siriji bio vrhunac njegove ministarske diplomatske karijere.
Rani život
Sergej Viktorovič Lavrov rođen je 21. marta 1950. godine u Moskvi. O njegovim roditeljima se malo zna, a jedino je poznato da mu je otac Jermen porijeklom iz Tbilisija (današnja Gruzija) i majka Ruskinja koja je radila u ministarstvu vanjske trgovine. Završio je srednju školu sa srebrnom medaljom, a omiljeni predmet mu je bio fizika. Poslije srednje škole upisao se na Državnom institutu za međunarodne poslove u Moskvi. Za vrijeme svog univerzitetskog obrazovanja studirao je međunarodne odnose. Ubrzo je naučio sinhaleški jezik, u ono vrijeme jedini službeni jezik Šri Lanke, kao i Dhivehi, službeni jezik na Maldivima. Osim toga, Sergej Lavrov je naučio engleski i francuski. Nakon što je primljen na fakultet, Lavrov je zajedno s drugim učenicima poslan na mjesec dana da radi na izgradnji Ostankinskog televizijskog tornja u Moskvi. Za vrijeme svog ljetovanja radio je u Hakasiji, Tuvi i Ruskom dalekom istoku. Svaki semestar Lavrov je sa svojim kolegama studentima izvodio dramske predstave, koje su kasnije izvođene na glavnoj bini Univerziteta. Oženio se u trećoj godini studija.
Diplomatska karijera u Šri Lanci
Lavrov je diplomirao 1972. godine. Po pravilima iz tog vremena, nakon što je diplomirao na Državnom institutu za međunarodne odnose u Moskvi morao je da radi određeno vrijeme za ''Ministarstvo vanjskih poslova SSSR-a. Lavrov je bio zaposlen u Sovjetskoj ambasadi u Šri Lanci kao savjetnik, pošto je već bio specijalista za tu zemlju. U to vrijeme, Sovjetski Savez i Šri Lanka su imali blisku tržišnu i ekonomsku saradnju gdje je Sovjetski Savez pokrenuo proizvodnju prirodne gume u zemlji. Sovjetska ambasada u Šri Lanci je također održavala odnose sa Maldivima. Ambasada u Šri Lanci je imala zaposlena samo 24 diplomata. Lavrov je dobio zadatak da stalno analizira situaciju u zemlji, ali je također radio kao prevodilac, lični sekretar i pomoćnik za Rafiqa Nishonova. Osim toga, dobio je diplomatski rang atašea.
Međunarodni ekonomski odnosi i UN
Godine 1976. Lavrov vratio u Moskvu gdje je radio kao treći i drugi sekretar u odjelu za međunarodne ekonomske odnose SSSR-a. Tamo je bio uključen u analitiku i njegov ured je radio sa raznim međunarodnim organizacijama, uključujući i Ujedinjene nacije. Godine 1981., poslat je kao viši savjetnik sovjetske misije pri Ujedinjenim nacijama u New Yorku. 1988. godine vratio se u Moskvu gdje je imenovan za zamjenika načelnika Odjela za međunarodne ekonomske odnose SSSR-a. Između 1990. i 1992. godine radio je kao direktor Međunarodne organizacije sovjetskog ministarstva vanjskih poslova.
Ruska federacija
U oktobru 1990. godine, Andrej Kozirev, koji je vodio kontrolu međunarodnih organizacija u to vrijeme, imenovan je za ministra vanjskih poslova Ruske Sovjetske Federativne Socijalističke Republike. Te godine ovlaštenja sovjetskog ministarstva vanjskih poslova i Ministarstva vanjskih poslova Ruske Sovjetske Federativne Socijalističke Republike su bila podijeljena. Do tada je Ruska SFSR imala samo ceremonijalnu ulogu. U oktobru 1991. godine ministri svih sovjetskih republika, osim Gruzije i baltičkih zemalja, održali su sastanak na kojem su se bavili Unijom vanjskih ministarstava. U novembru 1990. godine, Državni savjet je odlučio promijeniti ime iz Unije vanjskih ministarstava u Ministarstvo vanjskih poslova Sovjetskog Saveza i decembra te godine, Ministarstvo vanjskih poslova sovjetske Rusije postalo je Ministarstvo vanjskih poslova Ruske Federacije. Godine 1992. Sergej Lavrov je imenovan za direktora Odjela za međunarodne organizacije i globalna pitanja u Ministarstvu vanjskih poslova Ruske Federacije. U aprilu 1991. godine, imenovan je za zamjenika ministra vanjskih poslova. On je zatražio da nadgleda aktivnosti za ljudska prava i međunarodnu kulturnu saradnju i dva odjela za Zajednicu nezavisnih država - međunarodne organizacije i međunarodna ekonomska saradnja. Sergej Lavrov je radio za Ministarstvo vanjskih poslova do 1994. godine kada se vratio na posao u Ujedinjenim nacijama, ovaj put kao stalni predstavnik Rusije. Dok je bio na već navedenom zadnjem položaju, bio je predsjednik Vijeća sigurnosti Ujedinjenih naroda u decembru 1995. godine, juna 1997. godine, jula 1998. godine, oktobra 1999. godine, decembra 2000. godine, aprila 2002. godine i u junu 2003.
Ministar vanjskih poslova
thumb|200px|Lavrov sa državnom sekretarkom SAD-a [[Hillary Clinton u Münchenu, Njemačka, 5. februar 2011.]]
9. marta 2004. godine, predsjednik Vladimir Putin imenovao je Lavrova na mjesto ministra vanjskih poslova. On je naslijedio Igora Ivanova na tom poslu. Dana 21. maja 2012. godine, Lavrov je ponovo imenovan ministrom vanjskih poslova u vladi na čelu sa premijerom Dmitrijem Medvedevom. Smatra se da Lavrov nastavlja u stilu svog prethodnika: briljantan diplomata, državni službenik, a ne političar. Stručnjak za rusku vanjsku politiku pri londonskom kraljevskom institutu za međunarodne odnose "Chatham House" ga je opisao kao:
Kriza u Siriji 2012. godine
thumb|200px|Lavrov i državni sekretar SAD-a [[John Kerry tokom završnih pregovora o uništenju sirijskog hemijskog oružja 14. septembra 2013. u Ženevi, Švicarska.]]
2012. godine ruska delegacija otputovala je u Siriju da potvrdi podršku Rusije sirijskoj vladi. Lavrov i Mihail Fradkov, koji su bili dio delegacije su dobili kraljevsku dobrodošlicu od strane hiljada pristalica sirijskog predsjednika Bashara el-Assada mašući ruskim zastavama zahvaljujući na taj način Rusiji zbog veta na rezoluciju UN-a kojom se poziva na teške sankcije sirijskoj vladi. Tokom sastanka održanog od 12-14 septembra u Ženevi sa američkim državnim sekretarom Johnom Kerryem ruski ministar vanjskih poslova Sergej Lavrov je podnio plan Rusije za ispunjavanje inicijative da se stavi sirijsko hemijsko oružje pod međunarodnu kontrolu. Ovaj plan je prihvaćen od strane SAD-a i vlade Sirije čime su spriječeni napadi na Siriju od strane tzv. "zapadnih saveznika" predvođenih SAD-a.
Kriza u Ukrajini
thumb|200px|lijevo|Kerry i Lavrov prije pregovora o Ukrajini u [[Parizu, 13. januar 2014.]]
Najdugotrajnija i najsmrtonosnija kriza u Ukrajini od njene nezavisnosti nakon raspada Sovjetskog saveza je počela kao protest protiv vlade koja je odbila planove o bližim trgovinskim vezama sa Evropskom unijom. To je podstaklo pojačavanje napetosti između Rusije i zapadnih sila. Nakon višemjesečnih protesta poznatih pod nazivom "Euromajdan" u februaru 2014. godine zbačena je vlada proruski orijentisanog predsjednika Viktora Janukoviča. Kao posljedica ovog događaja Rusija je pripojila poluostrvo Krim zajedno sa lučkim gradom Sevastopoljem nakon referenduma u kojem je velika većina građana glasala za pripajanje Rusiji. Reakcija tzv. zapadnih zemalja bila je isključenje Rusije iz članstva najrazvijenijih zemalja G8. Također, uvedene su sankcije za ruske i ukrajinske zvaničnike i poslovne organizacije koji su bili povezani sa pripajanjem Krima Rusiji i pojačavanjem napetosti.
Sergej Lavrov je naglasio da je federalizam rješenje za ustavni zastoj u Ukrajini, a osudio je izbacivanje ruskog jezika iz zvanične upotrebe. On je naveo rad sekretarijata "Vijeća Evrope" u "Venecijanskoj komisiji" kako bi se spriječilo ozakonjenje Krimskog referenduma, kao i da protjerivanje Rusije iz te organizacije. Lavrov je bio zatečen onim što je američki predsjednik Barack Obama rekao o Rusiji kao o regionalnoj sili i o troškovima koje će oni morati platiti. On je tvrdio da je korištena taktika pritisaka od strane SAD-a u UN-a da se proglasi nevažećim referendum na Krimu. On je osudio zloupotrebe Šengenskog sporazuma kojim se prisiljavaju stanovnici Krima koji posjećuju Kijev da imaju šengenske vize, i primijetio je da E.U. predlaže bezvizni režim za ukrajinske građane. Rusi nadgledaju kontakte ambasadora E.U. sa "Svoboda" strankom i tvrdio je da Ukrajinci izgleda rade u suprotnosti sa sporazumom ICAO organizacije o predahu pilota. Lavrov je izjavio: On je ponovio tri dijela ruskog prijedloga za napredak političkog stanja u Ukrajini: Njegov podređeni u Londonu, ambasador Alexander Yakovenko, objavio je 28. marta članak u Daily Telegraph u kojem u velikoj mjeri ponavlja ruski plan u tri tačke. Yakovenko je primijetio da Sjedinjene Države, Velika Britanija i Njemačka također imaju federalizovane sisteme, i predložio je da ruski jezik zajedno sa ukrajinskim treba imati službeni status jezika dok će ostalim jezicima biti odobren status u skladu sa Evropskom poveljom o regionalnim ili manjinskim jezicima. Vlada u Kijevu je 30. marta 2014. godine osudila prijedloge Lavrova kao namjeru ka "potpunoj kapitulaciji Ukrajine, njenom rasparčavanju i uništavanju ukrajinske državnosti." Njegovi prijedlozi za federalizaciju, drugi službeni jezik i referendum se posmatraju u Ukrajini kao ništa manje nego dokaz ruske agresije. Ovaj stav je snažno ponavljen 10. aprila iste godine u Londonu u novinama Daily Telegraph od strane ambasadora Volodimira Kandogija. On je tvrdio da je Kijev je nedvosmisleno pozvao Moskvu da "izbjegne miješanje u unutrašnje poslove Ukrajine, a umjesto toga Rusi nude ideju federalizacije s ciljem uništavanja Ukrajine."
thumb|Proruski protesti u gradu Donjeck, 20. decembar 2014.
U značajnom iskoraku ka mirnom rješavanju ovog sukoba, premijer Ukrajine Arsenij Jacenjuk je 11. aprila ponudio ustupke pobunjenicima u gradu Donjecku navodeći prijedlog Sergeja Lavrova o federalizmu. On je rekao regionalnih vođama i poslovnim ljudima da parlament treba uzeti u obzir "zakon o referendumima ... kako bi se omogućilo regijama da odlučuju o pitanjima od ključne važnosti za njih. Izvršni odbori svake regije imali bi sva financijska, ekonomska, administrativna i druga ovlaštenja u kontrolisanju vlastite teritorije. To bi im dalo mogućnost da razviju ove teritorije za privlačenje investicija i dobiju dodatni prihod za svaku regiju izmjenom zakona o budžetu Ukrajine. Središnja vlada je spremna ne samo za dijalog sa regijama, već i da ispunjava zakonske zahtjeve i želje svakog stanovnika zemlje." Lavrov je negirao optužbe da Rusija naoružava proruske separatiste i izjavio da:
Privatni život
Pisanje i čitanje poezije je jedna od njegovih omiljenih aktivnosti u slobodno vrijeme još od studentskih dana. Prijatelji ga opisuju kao veoma druželjubivog, voli pjevati, svirati gitaru i piti škotski viski. Za razliku od mnogih članova ruske elite, on provodi godišnji odmor na ruskim riječnim brzacima, a ne na egzotičnim stranim odmaralištima. On također uživa rafting, nogomet, planinsko skijanje i podvodni lov. Voli sportove i poseban užitak mu predstavlja cijepanje drva, a to je radio dok je još bio u ambasadorskoj rezidenciji u New Yorku.
Nagrade i priznanja
thumb|250px|desno|Na slici ruski predsjednik [[Vladimir Putin dodjeljujeLavrovu nagradu "''Orden zasluga za narod, 1. reda, maj 2015.]]
- za njegove političke napore u korist Ruske pravoslavne crkve.
Xubuntu
mini|desno|200px|Prvi Xibinti logo. Xubuntu (/ˈzùbúntú/) je službeni derivat Ubuntu otvorenog operativnog sistema, sa Xfce grafičkim okruženjem. Xubuntu je namijenjen slabijim računarima i onima koji traže brzo okruženje, a većinom koristi GTK+ aplikacije.
Historija
Xubuntu je originalno trebao izaći uz Breezy Badger (5.10) verziju Ubuntua, ali na datum izdavanja konačni datum nije bio odlučen, iako je ime "Xubuntu" korišteno za metapaket (<tt>xubuntu-desktop</tt>) koji instalira XFCE desktop. Prvo službeno izdanje Xubunta je objavljeno uz Ubuntu 6.06 (uključujući Kubuntu i Edubuntu, kodnog imena Dapper Drake, izdata 1. juna 2006.)
Slični projekti
Projekat sličan Xubuntu-u je Ubuntu Lite. On također ima "lagani" desktop, ali umjesto Xfcea ima IceWM okruženje.
Općine i gradovi u Finskoj prema broju stanovnika
Ovo je lista općina u Finskoj prema broju stanovnika 31.10.2007.
Čitava Finska 5 297 690
Elbuntu
Elbuntu je Linux distribucija bazirana na Ubuntuu ali sa Enlightenment grafičkim okruženjem. Trenutno je samo dostupan kao live CD ali instalacija na disk se još uvijek razvija.
Da bi održali veličinu ISO slike, OpenOffice.org i Evolution, koji dolaze uz Ubuntu, su izbačeni iz izdanja. Abiword, Gnumeric i Sylpheed Claws su zauzeli njihovo mjesto.
NGC 7598
NGC 7598 (također poznat kao MCG 3-59-33 i PGC 71011) je lentikularna galaksija koja je udaljena oko 523 miliona sg od Zemlje i nalazi se u sazviježđu Pegaz. Najveći prečnik je 0,30 (46 hiljada sg) a najmanji 0,2 uglovnih minuta (30 hiljada sg). Prvo otkriće je napravio Albert Marth 3. novembra 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Orbitalni period
Orbitalni period je vrijeme koje je potrebno da objekat napravi jednu punu orbitu oko drugog objekta.
Ako drugačije nije naznačeno, ovime se misli siderički period astronomskog objekta koji se računa u odnosu na zvijezde.
Postoji nekoliko vrsta orbitalnih perioda kada su u pitanju objekti oko Sunca (ili drugih nebeskih tijela):
Veza između sideričkog i sinodičkog perioda
Kopernik je izveo matematičku formulu da bi izračunao siderički period planete iz njenog sinodičkog perioda.
Skraćenice:
Tokom vremena S, Zemlja se pomjera za ugao od (360°/E)S (pretpostavljajući kružnu orbitu), a planeta se pomjera za ugao od (360°/P)S.
Razmotrimo slučaj inferiorne planete, tj. planete koja će napraviti jednu više orbitu od Zemlje prije nego što se vrate u isti položaj u odnosu na Sunce.
i korištenjem algebre dobijamo
Za superiornu planetu izvodi se slično:
Uoipšteno, poznavajući siderički period druge planete i Zemlje, P i E, sinodički period se lako izvodi:
što vrijedi i za inferiorne i za superiorne planete.
Prethodne formule su lako shvatljive ako se razmatraju ugaone brzine Zemlje i objekta: prividna ugaona brzina objekta je njena prava (siderička) ugaona brzina minus Zemljina, a sinodički period je onda puni krug podijeljen sa tom prividnom ugaonom brzinom.
Malo tijelo koje orbituje centralno tijelo
U astrodinamici orbitalni period T\, malog tijela koje orbituje centralno tijelo kružnom ili eliptičnom orbitom iznosi:
gdje je:
Vidi se da je za sve elipse sa datom poluosom orbitalni period isti, bez obzira na ekscentričnost.
Orbitalni period kao funkcija gustoće centralnog tijela
Za Zemlju (ili bilo koje drugo sferno simetrično trijelo sa istom prosječnom gustoćom) kao centralno tijelo imamo
a za vodeno tijelo
T u satima, R je prečnik tijela.
Po tome, kao alternativa korištenju veoma malog broja poput broja G, snaga univerzalne gravitacije se može opisati korištenjem referentnog materijala, poput vode: orbitalni period orbite malo iznad površine sfernog vodenog tijela je 3 sata i 18 minuta. Ovo se može iskoristiti kao "univerzalna" jedinica vremena.
T u godinama, a u astronomskim jedinicama. Ovo je identično Trećem Keplerovom zakonu.
Dva tijela koja orbituju jedno drugo
U nebeskoj mehanici, kada se u obzir moraju uzeti mase oba orbitujuća tijela, orbitalni period P\, se može izračunati na sljedeći način:
gdje je:
Vidi se da je orbitalni period nezavisan od veličine: za umanjeni model bi bilo isto, ako su gustoće iste (također pogledajte Orbita.
NGC 41
NGC 41 (također poznat kao IRAS 00101+2144, MCG 4-1-39 i PGC 865) je spiralna galaksija koja je udaljena oko 273 miliona sg od Zemlje i nalazi se u sazviježđu Pegaz. Najveći prečnik je 0,80 (64 hiljade sg) a najmanji 0,5 uglovnih minuta (40 hiljada sg). Prvo otkriće je napravio Albert Marth 30. oktobra 1864. godine.
Adam Smith
mini|200p|Adam Smith
Adam Smith (Kirckcaldy, 5. juni 1723. - Edinburg, 17. juli 1790.), škotski ekonomista i etičar. Njegovo najpoznatije djelo je Bogatstvo naroda (eng: „An Inquiry Into the Nature and Causes of the Wealth of Nations“).
Jedna je od ključnih figura Škotskog prosvjetljenja.
Uz Ricarda je najpoznatiji predstavnik engleske klasične političke ekonomije. Smith smatra da pravo bogatstvo ne leži u novcu, kako su tvrdili merkantilisti, nego u korisnomu radu, radu koji stvara prometne vrijednosti. Izraziti je pristalica ekonomskog liberalizma, koji prihvata i razvija teoriju radne vrijednosti, iako smatra da ona vrijedi samo za predkapitalističku privredu. Adam Smith izučava unutrašnju povezanost ekonomskih kategorija, ali bez obzira na njegove duboke analize pojedinih etapa u kapitalističkoj proizvodnji, pokazuje nerazumijevanje za neke bitne karakteristike složenih oblika kapitalizma i njegovih imanentnih protivrječnosti. Što razvoj kapitalizma postaje složeniji i suprotnosti oštrije, Smithova teorija postaje sve više puki opis pojava i izražava sve više odnose u njihovu prividnom, vanjskom izgledu.
Teorijski doprinos
Smith navodi da je najbolja politika države laissez faire, odnosno politika (nemiješanje države u privredne poslove). Ovu ideju također treba posmatrati u kontekstu vremena u kojem je nastala, jer su države svojim djelovanjem (rastrošnost, parazitizam) uglavnom negativno uticale na društvenu vrijednost. Povećanje bogatstva će se najbolje ostvariti ako se preduzetniku ostavi autonomija u donošenju sljedećih bitnih odluka: šta, koliko, kada, kako, i za koga proizvoditi. U nastojanju da maksimalizira svoj profit, preduzetnik ulaže svoj kapital tamo gdje će ostvariti najveću proizvodnju te na taj način doprinosi i općem blagostanju baš kao da je vođen "nevidljivom rukom". J.M. Keynes, 200 godina poslije, iznosi ideju drugačije uloge države u ekonomskim odnosima. Svrha ekonomske politike je povećanje bogatstva naroda, ali u obliku roba, ne zlata.
Razvio je i teoriju apsolutnih prednosti navodeći da, ako jedna zemlja može proizvesti neku robu efikasnije nego neka druga, kaže se da ona ima apsolutnu prednost u proizvodnju te robe. Efikasnost proizvodnje se mjeri utroškom rada da bi se proizvela jedna jedinica proizvoda.
Električna energija
Električna energija je pojam koji se može odnositi na više usko povezanih oblika energije:
Mjerna jedinica SI za električnu energiju je džul (J), ali se u fizici koristi također i elektronvolt (eV), a za obračun energije u elektroenergetskom sistemu uobičajene različite varijante jedinice vatsat (Wh), npr. kilovatsat (kWh) i megavatsat (MWh).
Stepanakert
mini|desno|250px|Ulica u Stepanakertu Stepanakert ili Khankendi  jest glavni grad de facto nezavisne države Nagorni Karabah, u okviru međunarodno priznatog Azerbejdžana. U njemu živi 40.000 stanovnika, gotovo svi su Armenci. Azeri su tokom rata od 1992. do 1995. bili protjerani, ali i prije rata je većinsko stanovništvo bilo armensko.
Historija
Grad je osnovan 1917. na mjestu gdje je bilo selo Kankendi (Kanovo selo). Godine 1923. grad je promijenio ime u čast armenskog komunista iz Bakua – Stepana Šaumjana. Nezavisnošću Azerbejdžana 1991. pokušalo se vratiti staro ime, ali Armenci nisu prihvatili azersko i ostavili ono iz sovjetskog doba.
Wersestadion
Wersestadion je multifunkcionalni stadion u Ahlenu, Njemačka. Trenutno se većinom koristi za odigravanje nogometnih utakmica i predstavlja domaći teren ekipe Rot-Weiß Ahlen. Stadion može primiti 10.498 gledalaca, a izgrađen je 1999. godine.
Marsovi prirodni sateliti
thumb|desno|200px|Fobos thumb|lijevo|200px|Deimos mini|desno|Noćno nebo Marsa sa Demosom (lijevo) i Fobosom (desno), viđeni sa [[Spirit|rovera Spirit, kako se kreću preko sazviježđa Strijelac]]
Planeta Mars posjeduje dva mala prirodna satelita:
Marsovi sateliti su među najmanjim u Sunčevom sistemu. Fobos je malo veći od Deimosa i kruži samo 6.000 km iznad površine Marsa. Nema poznatih mjeseca da kruže bliže svojoj planeti. Fobos obiđe oko Marsa tri puta dnevno, dok je udaljenijem Deimosu potrebno 30 sati za svaku orbitu. Fobos se postepeno spiralno približava Marsu za 1,8 m bliže toj planeti svakih 100 godina. Za 50 miliona godina predviđa se da će se ili srušiti na Mars ili raspasti formirajući prsten oko planete Mars. Poput zemljinog Mjeseca, Fobos i Deimos su uvijek okrenuti istom stranom svoje površine prilikom obrtanja oko njihove planete. Oba su nepravilnog oblika, sa mnogobrojnim kraterima i prekrivena prašinom i kamenjem. Spadaju među tamnije objekte u Sunčevom sistemu. Ovi marsovi mjeseci uglavnom imaju stijene bogate ugljenikom pomiješane sa ledom. Vjeruje se da su oba tijela asteroidi zarobljeni marsovom gravitacijom. Fobos ima samo 1/1000. dio gravitacione privlačne sile kao Zemlja. Osoba teška 68 kg na Zemlji bi na Fobosu težila samo 68 grama. NASA-in orbiter Mars Global Surveyor je pokazao dokaze o klizištima, kamenim gromadama i prašini koja je pala natrag na površinu nakon udara meteora na Fobos. Fobos je dugačak 27 km po svojoj najdužoj dimenziji, a Deimos je dugačak samo 15 km. Oba satelita su vjerovatno stara oko 2 milijarde godina, a čini se da imaju hemijski sastav vrlo sličan karbonatnim hondritima (meteoritima bogatim vodom i organskim sastojcima.) Budući da karbonatni hondriti nastaju u pojasu asteroida, smatra se vrlo vjerovatnim da su i Fobos i Deimos zarobljeni asteroidi.
Feria del Sol (Mérida)
mini|desno|250px|Arena za borbu s bikovima Feria del Sol (Sunce fer ili Sunce Festival), poznat još i kao Taurino Carnaval de América je međunarodni kulturni festival, koji se svake godine održava u Méridi, u Venezueli.
Aktivnosti
Festival se održava tokom februara, u isto vrijeme kao i karneval. Tokom festivala održavaju se brojne kulturne i komercijalne izložbe, koncerte, povorke, sportska takmičenja, prodaja stoke i izbor Kraljice izložbe (Reina del Sol).
Live in Tokyo (Beyoncé)
Live in Tokyo je DVD album američke r&b pjevačice Beyoncé Knowles izdat 2006. godine.
Feria del Sol (Mérida)
Aktivnosti
Nakon izgradnje arene za borbu s bikovima, tu se održava festival. Prvobitno je planirano da festival bude početkom decembra oko proslave dana Bezgrešnog začeća Marijina, ali je to kasnije promjenjeno. Prvi festival je održavan dva dana, 9. i 10. decembar. Zbog stalne kiše u decembru organizatori festivala odlučili su ga premjestiti u februar. Borbe sa bikovima u Meridi jedni su on najpoznatijih obilježja Venezuele, i jedni su od najpoznatijih borbi s bikovima na svijetu.
El-Leheb
El-Leheb (arap. المسد; bos. Plamen) 111. je sura Kur'ana. Sastoji se od pet ajeta i ubraja se u mekanske sure.
Sadržaj
Iako je po sadržaju kratka, sura donosi snažnu poruku. Sura je objavljena povodom događaja, o kojem se saznaje na osnovu hadisa, a najavljuje poniženje i tešku kaznu za Muhammedovog amidžu Ebu Leheba i njegovu ženu Ummu Džemil koji su bili gorljivi neprijatelji poslanika i islama. Povod objave sure jeste događaj o kojem se saznaje na osnovu hadisa.
"Jednog dana se Allahov Poslanik, s.a.v.s., pope na Saffu i povika: 'Ja sabahah'! Pošto se oko njega okupiše Kurejšije, on reče: 'Opominjem vas da je pred vama strašna patnja. Šta velite da vas obavijestim da će vas neprijatelj napasti uvečer ili ujutro – da li biste mi vjerovali?' Ebu Leheb će na to: 'Propao da si, zar si nas zbog toga sakupio?' Tim povodom, Uzvišeni Allah objavi Tebbet jeda ebi Lehebin ve tebb."
Sadržaj sure je sljedeći:
Vanjski linkovi
✅
Tivoli (Aachen)
Tivoli je novi multifunkcionalni stadion u Aachenu, Njemačka, koji je trenutno u izgradnji. Kada se završi u 2009. godini, najviše će se koristit za odigravanje nogometnih utakmica i predstavljat će domaći teren ekipe Alemannia Aachen, koja igra u 2. Fußball-Bundesligi. Stadion će imati kapacitet od 32.900 gledalaca (stojeće tribine), odnosno 25.587 gledalaca, kada je pokriven stolicama. Po završetku, zamijenit će trenutni stadion Tivoli.
NUbuntu
nUbuntu ili Network Ubuntu je projekat mjenjanja postojeće Ubuntu Linux distribucije za servere i mrežne računare. Glavna ideja je održati Ubuntuovu lakoću korištenja i spojiti je sa popularnim testovima propusnosti. Pored upotrebe na serverima i u mreži, nUbuntu se može koristiti i na desktopu.
Sadržaj
nUbuntu koristi nezahtjevni GUI Fluxbox da bi korištenje bilo brže, a ipak jednostavno i funkcionalno. Sadrži neke od najkorištenijih sigurnosnih programa za Linux, kao Ethereal, nmap, dSniff, i Ettercap.
Izdanja
Ispod je lista prošlih i trenutnih izdanja.
Prymnesiophyceae
Prymnesiophyceae je  razred  protista  koljena  Haptophyta. To su jednoćelijski organizmi sa  hloroplast ima, pa se smatraju algama. Neke vrste u životnom ciklusu imaju dvije faze, izmjenjujući kolonijalni ili vlaknasti stadij s drugim bičastim. Razred uključuje većinu vrsta haptofita, uključujući poznate rodove Phaeocystis, Chrysochromulina, Prymnesium i Coccolithophore, koji povremeno izazivaju cvjetanje algi na obalama i otvorenoj pučini, sa  vrlo vidljivim utjecajem na funkcioniranje morskih ekosistema.
Također pogledajte
Haptophyta
Moj brat Aleksa
Moj brat Aleksa romantizirana je biografija jednog od najvećih bosanskohercegovačkih pjesnika Alekse Šantića. Priča je to o velikom vizionaru i romantičaru s jedne strane, i velikom gubitniku u privatnom životu s druge strane. Suptilno ispričanu priču iz mostarske čaršije majstorski nam priča njegov stariji brat. Veliki Šantić rođen je u strogo patrijarhalnoj, bogatoj mostarskoj trgovačkoj porodici, u srcu konzervativne društvene sredine Bosne i Hercegovine na prijelazu vijeka, u kontroverznim vremenima s kraja 19. i početka 20. vijeka. Šantić se vrlo mlad zaljubljuje najprije u Slavonku Anku Tomlinović, kćerku siromašnog doseljeničkog fotografa, koju na kraju ostavlja pod pritiskom svoje strogo pravoslavne porodice. Nešto kasnije pomalo rezignirani Šantić upoznaje i Zorku Šolinu, mladu i bogatu Mostarku, koja zbog interesa svoje pragmatične porodice napušta pjesnika, ostavljajući mu još jednu ranu na srcu. U svojim zrelim godinama, u osvit Prvog svjetskog rata Šantić se strastveno angažira u društvenom i političkom životu Mostara, dajući jednom čitavom dobu osebujan pečat. Vrlo brzo uslijedit će i razočarenja, siromaštvo, bolest, tuga i usamljenost bremenitih godina. I prije svega izvjesnost prerane smrti.
Film Moj brat Aleksa rađen je u koprodukciji sarajevske produkcijske kuće "Forum", Televizije Sarajevo i Televizije Ljubljana, a glavnu ulogu u filmu spretno je tumačio beogradski glumac Branislav Lečić, koji je prenio svu lirsku suptilnost lika legendarnog pjesnika iz Mostara. Ostale su uloge tumačili: Alma Prica, Snežana Bogdanović, Aleksandar Berček, Uroš Kravljača, Nada Đurevska. Muziku za film komponirao je poznati sarajevski dirigent i kompozitor Ranko Rihtman na poetske tekstove Alekse Šantića, a svih je deset brojeva filmskog soundtracka vrsno otpjevao majstor domaće šansone Dragan Stojnić, dijelom i uz potporu zenskog okteta "Collegium Artisticum" ( pod vodjstvom Vinka Kreitmeyer-a i Sanje Drljace) iz Sarajeva.
George Stibitz
mini|250p|George Stibitz
George Stibitz (8. april 1925 – 31. januar 1995) bio je istraživač u Bell Labs, poznat po njegovom radu iz 1930-ih i 1940-ih godina vezanih za ostvarivanje Booleovih logičkih kola koristeći elektromehaničke releje.
Stibitz je bio vlasnik 38 patenata. Postao je član Dartmouth koledža 1964. godine, dok je od aktivnog istraživačkog rada odustao 1983. godine.
IC 1447
IC 1447 (također poznat kao IRAS 22273-0522, MCG -1-57-14 i PGC 68996) je spiralna galaksija koja je udaljena oko 136 miliona sg od Zemlje i nalazi se u sazviježđu Vodolija. Najveći prečnik je 1,50 (59 hiljada sg) a najmanji 0,8 uglovnih minuta (32 hiljade sg). Prvo otkriće je napravio Edward Swift 29. septembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Snijeg
mini|desno|Razni oblici pahuljica